**แบบฟอร์มการเขียนแบบถอดประสบการณ์การเรียนรู้ ปีการศึกษา 2563**

**เอกสารแนบ 2**

**ด้านการเผยแพร่บทความวิจัยหรือบทความวิชาการ**

**ประเด็น “ทำอย่างไรที่จะได้รับการเผยแพร่บทความในวารสารนานาชาติ”**

1. ชื่อ-สกุล ผู้เล่าเรื่อง ผู้ช่วยศาสตราจารย์ ดร. มนพร ชาติชำนิ คณะพยาบาลศาสตร์

2. ชื่อ-สกุล ผู้บันทึก ผู้ช่วยศาสตราจารย์ ดร. มนพร ชาติชำนิ คณะพยาบาลศาสตร์

3. บทบาท หน้าที่และความรับผิดชอบของผู้เล่าเรื่อง

หัวหน้าสาขาวิชาการพยาบาลผู้ใหญ่และผู้สูงอายุ โดยสอนในหลักสูตรพยาบาลศาตรบัณฑิต 2 ภาษา และอาจารย์ผู้สอน หลักสูตรพยาบาลศาสตรมหาบัณฑิต สาขาการพยาบาลผู้ใหญ่

4. เรื่องที่เล่า

แบ่งปันประสบการณ์ที่ผ่านมาในด้านของการเผยแพร่บทความวิจัยหรือบทความวิชาการในวารสารระดับนานาชาติ เพื่อให้ทุกคนได้รู้ว่ามันเป็นเรื่องที่ไม่ยากจนเกินไป สำหรับการที่เราจะหันมาพัฒนาบทความวิจัย เพื่อมุ่งเป้าที่จะเผยแพร่ในวารสารระดับนานาชาติที่อยู่ในฐานข้อมูลที่มีชื่อ และ Impact Factor ที่สูงหรือควอไทล์ (Q) ตามการจัดอันดับวารสาร SJR คือ Q1 หรือ Q2

5. ความเป็นมาของเรื่องที่เล่า

แต่ก่อนดิฉันก็จะมีคำถามให้กับตนเองคือ นั้นทำได้อย่างไร! เป็นไปได้หรือไม่! อาจจะเป็นคำถามที่เกิดขึ้นในใจกับทุกคนเช่นกัน สำหรับอาจารย์ที่สอนในระดับอุดมศึกษาและต้องการที่จะก้าวเข้าสู่ตำแหน่งวิชาการ โดยเฉพาะสาขาทางการพยาบาลศาสตร์ แต่คำถามเหล่านี้ก็ได้รับคำตอบภายหลังจากที่ตนเองได้เรียนจบป.เอกที่มหาวิทยาลัยมาลาดาเลน ประเทศสวีเดน ซึ่งที่นี่ทำให้เรารู้ว่าเราทำได้และมีเคล็ดที่ไม่ลับที่จะมาบอกให้พวกเราได้รู้ไว้ โดยที่ไม่จำเป็นจะต้องเรียนจบป.เอกที่ต่างประเทศหรือในประเทศเช่นเดียวกัน

6. ความรู้เดิม (วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิค หรือกลยุทธ์ที่ใช้) ได้นำมาปรับใช้หรือประยุกต์ใช้อย่างไรในกระบวนการดำเนินงาน ผู้มีส่วนร่วม อุปสรรคหรือปัญหาในการทำงาน และแนวทางการแก้ไข

1. มีความเชี่ยวชาญเฉพาะทางที่สนใจทางด้านคลินิก มันคืออะไร? ยกตัวอย่างงานของดิฉันคือจะมุ่งที่จะศึกษาในด้านการจัดการความปวดในกลุ่มผู้ป่วยหลังผ่าตัด นั้นคือสิ่งที่ตนเองได้มีฐานข้อมูลและงานวิจัยที่อัพเดทมากมาย แต่สิ่งที่เราปฏิบัติอยู่ทุกวันในการดูแลผู้ป่วยเกี่ยวกับการจัดการความปวดนี้มีอะไร ถึงแม้ว่าจะมีแนวปฏิบัติที่นำมาใช้หลากหลาย แต่ก็ยังไม่สามารถที่จะจัดการความปวดในกลุ่มผู้ป่วยได้อย่างมีประสิทธิภาพ นั้นคือตัวเองก็มีความต้องการค้นหาและหาคำตอบเพื่อตอบสนองผู้ป่วยในทางปฏิบัติได้
2. กล้า และมีแนวคิดจะเขียนสื่อองค์ความรู้ที่ได้จากการศึกษาของคุณเองในรูปแบบเชิงบูรณาการระหว่าง art and science ในการใช้ภาษาอังกฤษที่จะนำความรู้ที่ได้จากการวิจัยและสื่อออกมาให้คนอื่นได้เข้าใจด้วยภาษาอังกฤษ [To be valiantly accomplished] เช่น ชื่อเรื่องที่เรานำเสนอในบทความวิจัยเราต้องคิดที่จะตั้งชื่อให้มีจุดเด่นและคนอ่านแล้วต้องการค้นหาคำตอบต่อภายในเนื้อเรื่องที่เรานำเสนอในบทความ ทั้งนี้จะต้องไม่ให้เหมือนการศึกษาอื่นๆที่ผ่านมา
3. มีทีมวิจัยและเครือข่ายส่วนบุคคล หมายถึงอะไร? สำหรับตนเองคือต้องมีผู้ร่วมวิจัยที่มีประสบการณ์ในการเขียนบทความและตีพิมพ์เผยแพร่บทความวิจัยนานาชาติมาก่อน ด้วยเหตุผลคือจะทำให้เกิดความเข้าใจในระบบ แนวทางดำเนินงานแต่ละขั้นตอน และร่วมด้วยช่วยกันในการผลิตผลงาน พูดง่ายๆคือ เคมีต้องตรงกันคะ พูดกันแล้วรู้เรื่อง อีกอย่างคือคำว่า “กัลยาณมิตร”นะคะ ไม่ใช่ทีมที่ฉุดเรา ประเภทคิดลบ (negative thinking) ไม่เกิดผลคะ
4. แหล่งสนับสนุนค่าใช้จ่ายในการเผยแพร่บทความ โดยส่วนตัวเองที่ผ่านมาต้องขอขอบพระคุณทางมหาวิทยาลัยรังสิตมีระบบการสนับสนุนที่ดีมากๆในการให้ความช่วยเหลือและสนับสนุนที่ดีมากๆๆ นั่นคือสถาบันวิจัย โดยเริ่มตั้งแต่มีทุนสนับสนุนการทำวิจัย ระบบสนับสนุนในการตรวจสอบภาษาอังกฤษ ระบบสนับสนุนการจ่ายค่าตีพิมพ์ผลงานวิจัยและมีโครงการรางวัลสนับสนุนการเผยแพร่บทความวิจัยในว่ารสารทางวิชาการระดับนานาชาติ
5. อย่ายอมแพ้ เมื่อคุณได้รับการถูก rejected! จากวารสาร ซึ่งหากเราได้รับการถูกrejected ต้องบอกกับตัวเองก่อนคะว่าเดี๋ยวเราหาวารสารที่เหมาะสมกับงานเราใหม่ และให้กลับมาตรวจสอบจาก reviewers ว่าทำไมเขาปฏิเสธงานของเราจากวารสารนี้ แล้วนำมาปรับปรุงงานของเราให้ดีขึ้นแล้วมองหาวารสารใหม่ที่เหมาะสมและตอบโจทย์ในงานเราได้ สิ่งที่ตนเองทำมาคือค้นหาวารสารที่เกี่ยวกับเนื้อหางานเราก่อนและเข้าไปอ่านวัตถุประสงค์ของวาสาร เสร็จแล้วส่ง abstract ไปหา editor ของวารสารเป็นเบื้องต้นก่อน หากเขาตอบรับว่าเข้ากับวัตถุประสงค์ของวารสาร แล้วค่อยส่งเข้าระบบของวาสารนั้นๆ นั้นคือเราจะลดระยะเวลาในการรอคอยในการแก้ไขลงได้
6. Learning by doing คะ เราต้องเรียนรู้ในแต่ละขั้นตอน ซึ่งแต่ละฐานข้อมูลหรือแต่ละวารสารจะมีรายละเอียดและขั้นตอนในการ submit คะ ซึ่งเป็นไปได้เราต้องอ่านแนวทางให้ชัดเจนก่อนที่จะเตรียม manuscript เรานะคะ.
7. ฝึกเขียน cover letter ด้วยนะคะว่าเราจะขายชิ้นงานของเราไปแง่มุมไหน เพราะนี่คือจุดแรกที่บรรณาธิการจะอ่านแล้วจะเลือกงานเราส่งไปให้ reviewer อ่านต่อหรือไม่ จุดนี้หากใครต้องการทราบว่าจะเขียนอย่างไรอาจจะต้องมาคุยกันเป็นการส่วนตัว

7. ผลลัพธ์หรือความสำเร็จที่เกิดขึ้น และความรู้ใหม่ที่ผู้เล่าเรื่องที่ได้เรียนรู้จากประสบการณ์ดังกล่าว

 1) ด้านบุคคล แนวทางการพัฒนาการเผยแพร่บทความวิจัย/บทความวิชาการในวารสารระดับนานาชาติ

 2) ด้านสถาบัน จะได้รับการจัดอันดับ (Ranking)ของสถาบันในด้านวิชาการที่น่าเชื่อถือจากจำนวนการอ้างอิงในระดับนานาชาติ